|  |  |
| --- | --- |
| ***Kápolnásnyék Község Önkormányzata***  ***2475. Kápolnásnyék, Fő utca 28.***  ***Tel.: 22/574-100, Fax: 22/368-018***  ***e-mail: hivatal@kapolnasnyek.hu*** |  |

**Ügyiratszám:**

**DÖNTÉSELŐKÉSZÍTŐ**

**IRAT**

**Kápolnásnyék Község Önkormányzat Képviselő-testületének**

**hatáskörében eljáró**

**Kápolnásnyék Község Polgármestere**

**részére**

Tárgy: Javaslat közterület elnevezésére

Készítette: Támis Orsolya igazgatási ügyintéző

Az előterjesztéssel kapcsolatos törvényességi észrevétel:

Rendelet

**Határozat x** normatív

egyéb

A döntéshez egyszerű

minősített többség szükséges.

Az előterjesztés a kifüggesztési helyszínen közzétehető:

igen x

nem

Az előterjesztést nyílt ülésen kell tárgyalni.

Az előterjesztést zárt ülésen kell tárgyalni.

Az előterjesztés zárt ülésen tárgyalható.

Tisztelt Polgármester úr!

Bolvári Ábel, mint a Kápolnásnyék 691/2 helyrajzi számú belterületi ingatlan tulajdonosa lakcímbejelentési kérelemmel fordult a Kápolnásnyéki Közös Önkormányzati Hivatalhoz. A címnyilvántartás adatait megvizsgálva megállapítottuk, hogy a lakcím bejelentés nem lehetséges, mivel a belterületi ingatlan megközelítését biztosító közterület (701 hrsz-ú külterületi kivett közút) nem rendelkezik közterület elnevezéssel, jelleggel.

# Magyarország helyi önkormányzatairólszóló 2011. évi CLXXXIX. törvény 14/A. (1) bekezdése értelmében minden belterületi és olyan külterületi közterületet el kell nevezni, amely olyan ingatlanhoz vezet, amelyen az épített környezet alakításáról és védelméről szóló törvény szerinti épület található.

A közterületek elnevezése és megváltoztatása a Képviselő-testület hatásköre, melyre Kápolnásnyék Község Önkormányzat Képviselő-testületének a közterületek elnevezéséről és a házszámozás szabályairól szóló 7/2014.(VIII.18.) önkormányzati rendeletben (továbbiakban: Rendelet) foglaltak az irányadók.

A Rendelet 5. §-a értelmében

(1) A közterület nevének megállapítását vagy megváltoztatását kezdeményezheti a polgármester, az önkormányzati képviselő, Kápolnásnyék közigazgatási területén lévő ingatlanok tulajdonosai, haszonélvezői vagy a jegyző.

(2) A közterület elnevezése vagy megváltoztatása esetén az érintett ingatlantulajdonosoktól, haszonélvezőktől és az érintett közterületen lakcímmel rendelkezőktől javaslatot, véleményt kell kérnie a polgármesternek az új közterület elnevezésére vonatkozóan.

(3) A javaslatokat a Képviselő-testület elé kell terjeszteni és az új közterület elnevezésről – a javaslatok figyelembevételével – a Képviselő-testület határozattal dönt.

Célszerű a hellyel és környékével kapcsolatban lévő, helyi jellegzetességre utaló utcanév mellett dönteni.

Fentieke tekintettel az alábbi közterület elnevezéseket terjesztem a Polgármester úr elé:

- Bogyó köz

Kérem, hogy a „Javaslat közterület elnevezésére” című, és az alábbi határozati javaslatot elfogadni szíveskedjen.

……………………………………

Podhorszki István

polgármester

HATÁROZATI JAVASLAT

Kápolnásnyék Község Önkormányzat Képviselő-testületének

5/2021. (I.20.)

határozata

**701 helyrajzi számú közterület elnevezéséről**

Kápolnásnyék Község Önkormányzat Polgármestere - a veszélyhelyzet kihirdetéséről szóló 478/2020. (XI.3.) Korm.rendeletre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerint - Kápolnásnyék Község Önkormányzat Képviselő-testületének hatáskörében eljárva az alábbi döntést hozta:

1. A 701 helyrajzi számú, belterületi kivett közút közterületet Bogyó köznek nevezi el.
2. A Polgármester felkéri a jegyzőt, hogy a közterület elnevezését a címnyilvántartásban a közterület elnevezések és jellegek között szerepeltesse, a változást vezesse át és az elnevezésről értesítse az ingatlan-nyilvántartó szervet, a közüzemi szolgáltatást nyújtó szervezetek központjait, az érintett közterület ingatlan tulajdonosait, a Fejér Megyei Kormányhivatal Gárdonyi Járási Hivatal Kormányablak osztályát, továbbá a rendőrséget, a tűzoltóságot és a mentőket.

A határozat végrehajtásáért felelős: Podhorszki István polgármester, Szabóné Ánosi Ildikó jegyző

A határozat végrehajtásának határideje: azonnal

Kápolnásnyék, 2021. január 20.

|  |  |
| --- | --- |
| Podhorszki István | Szabóné Ánosi Ildikó |
| polgármester | jegyző |